**Vi vil høre din mening om ny kommuneplan 2014–2029**

Kommunens forslag til ny kommuneplan er nå lagt ut til høring, og vi inviterer alle interesserte til å uttale seg om forslaget. Kommuneplanen er Stavangers strategiske og langsiktige plan for samfunnsutvikling og arealbruk.

Planforslaget ligger på [www.stavanger2029.no](http://www.stavanger2029.no).

**Kom med innspill innen 6. oktober**

Hvis du har innspill til kommuneplanen, sender du en skriftlig tilbakemelding via skjemaet på nettsiden under eller til Stavanger kommune, postboks 8001, 4068 Stavanger eller [postmottak.kbu@stavanger.kommune.no](mailto:postmottak.kbu@stavanger.kommune.no) innen høringsfristen 6. oktober 2014.

**Hvem kan uttale seg – og om hva?**

Alle interesserte kan uttale seg – både privatpersoner, interesseorganisasjoner, næringsliv og formelle høringsinstanser. Hele kommuneplanen er på høring, og du kan uttale deg om de temaene du ønsker i samfunnsdelen (strategidelen) og arealdelen (plankartet og bestemmelsene).

Tilbakemeldinger om temaer og arealer som ikke er med i planforslaget, vil vi ta med oss som innspill til neste planoppdatering. Dette gjelder for eksempel forslag til nye utbyggings-områder og større endringer i kommuneplankartet. Neste planoppdatering starter i 2016.

**Har du spørsmål?**

Ta gjerne kontakt med prosjektleder (navn) på tlf. (telefon) eller e-post [navn@stavanger.kommune.no](mailto:navn@stavanger.kommune.no) hvis du har spørsmål, eller hvis du trenger mer informasjon.

*Mottakerliste finnes på nettsiden og ligger derfor ikke ved dette brevet.*

Med hilsen

|  |  |
| --- | --- |
|  |  |
| kommuneplansjef | saksbehandler |